Author: Ott Rootare
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	28.aprill 2006  nr 336

Ettepanek Haapsalu Linnavolikogule
projekti “Haapsalu linna lasteaia Pääsupesa
renoveerimine” omaosaluse tagamiseks

Juhindudes kohaliku omavalitsuse korralduse seaduse § 6 lg 3 p 2, § 22 lg 1 p 8, § 30, § 31, Haapsalu põhimääruse § 12 lg 1 p 8, § 35 lg 1 p 1,  § 63 ning haldusmenetluse seadusest  Haapsalu Linnavalitsus

k o r r a l d a b:

1.	Teha ettepanek Haapsalu Linnavolikogule garanteerida omapoolne finantseerimine Haapsalu Linnavalitsuse poolt  Ettevõtluse Arendamise Sihtasutusele meetme 4.6 “Kohalik sotsiaal-majanduslik areng” osa 4.6.1. “Kohaliku füüsilise elukeskkonna arendamine” raames esitatavale projektile “Haapsalu linna lasteaia Pääsupesa renoveerimine” summas 4 027 550 krooni. Projekti kogumaksumuseks on  7 627 550 krooni, millest omafinantseering moodustab 52,8%.
2.	Kindlustada struktuuritoetuse abil ja projekti tulemusena renoveeritud hoone edasine kasutamine Haapsalu linna lasteaiana veel järgneval viiel (5) aastal.
3.	Korraldus jõustub avalikustamisega.
4.	Korraldus  avalikustada väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva korralduse teatavakstegemisest.

Teet Kallasvee
Linnapea	Elfrida Kuldsaar
	Linnasekretäri asendaja